निवेश और नई शुरुआत के लिए अच्छा रहेगा मिथुन राशि वालों का दिन, तुला राशि वालों को धन लाभ होने की संभावना
Aaj Ka Rashifal (Horoscope Today) | Daily Rashifal (24th June 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 24 जून, शनिवार के ग्रह नक्षत्र सिद्धि और पद्म नाम के शुभ योग बना रहे हैं। इस कारण मिथुन राशि के लोग बिजनेस में निवेश या नई शुरुआत करना चाहते हैं तो इसके लिए दिन अच्छा है।
24 जून, शनिवार के ग्रह नक्षत्र सिद्धि और पद्म नाम के शुभ योग बना रहे हैं। इस कारण मिथुन राशि के लोग बिजनेस में निवेश या नई शुरुआत करना चाहते हैं तो इसके लिए दिन अच्छा है। तुला राशि वालों को धन लाभ होने के योग हैं। नौकरी या बिजनेस में नई शुरुआत होने की भी संभावना है।
धनु राशि वालों की आर्थिक स्थिति मजबूत होने के योग हैं। मकर राशि वालों के लिए ग्रह स्थिति अच्छी है। कुंभ राशि के नौकरीपेशा और बिजनेस करने वालों के लिए दिन अच्छा रहेगा। इनके अलावा बाकी राशियों के लिए दिन ठीकठाक रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- आज आप रिलैक्स रहेंगे, लेकिन आपके कामों में तेजी भी आएगी। किसी सार्वजनिक स्थल पर समस्या सुलझाने में आपका योगदान रह सकता है। किसी नजदीकी संबंधी के यहां जाने का भी निमंत्रण मिलेगा।
नेगेटिव- अपने ऊपर अत्यधिक जिम्मेदारियां लेना आपको थका देगा। इसलिए कोई भी निर्णय जल्दबाजी की बजाय सोच समझ कर ले। पैसे के लेनदेन को लेकर आपसी संबंधों को खराब ना करें। धैर्य और संयम रखना जरूरी है। अपनी उपलब्धियां का दिखावा न करें।
व्यवसाय- बिजनेस का काम बढ़ेगा, लेकिन मेहनत के मुताबिक नतीजे मिलने में समय लगेगा। पब्लिक डीलिंग, ग्लैमर, कंप्यूटर आदि से जुड़े क्षेत्रों में फायदे की स्थिति बनी रहेगी। ऑफिस में अधिकारियों से नोकझोक में न पड़ें।
लव- वैवाहिक संबंध सुखद और खुशनुमा रहेंगे। प्रेम प्रसंगों में एक दूसरे की भावनाओं का सम्मान करना जरूरी है।
स्वास्थ्य- सर्जरी करवाई है तो इन्फेक्शन का ध्यान रखें। शारीरिक और मानसिक थकान से राहत पाने के लिए कुछ समय आराम के लिए भी जरूर व्यतीत करें।
भाग्यशाली रंग- गुलाबी, भाग्यशाली अंक- 7
वृष - पॉजिटिव- यह समय पिछली समस्याओं से सीख लेकर आगे बढ़ने का है। जो युवा तथा विद्यार्थी उच्च शिक्षा के लिए बाहर जाना चाहते हैं, उन्हें जल्दी ही शुभ समाचार मिलेगा। किसी पड़ोसी अथवा संबंधी के साथ चल रहा विवाद दूर होगा। तथा संबंधों में पुनः मधुरता आ जाएगी।
नेगेटिव- किसी मित्र के साथ कोई वाद-विवाद होना आपको विचलित कर सकता है। धन के मामले में भी कुछ नई नीतियां बनानी होगी। अपनी जिम्मेदारियां को समझें तथा उन्हें पूरा करें। वरिष्ठ लोगों की कड़वी बातो से दुखी होने की बजाय सीख ले।
व्यवसाय- व्यवसाय में अपने काम की क्वालिटी को बेहतर करने की जरूरत है। सहकर्मियों से़ सामंजस्य बिठाने में थोड़ी कठिनाई होगी। पार्टनरशिप संबंधी व्यवसाय में पारदर्शिता रखने से व्यवस्था अच्छी बनी रहेगी। ऑफिस में साथी से विवाद की स्थिति न बनने दें।
लव- पति-पत्नी के बीच एक दूसरे के प्रति सहयोग और सम्मान की भावना बनी रहेगी। युवा अपने लव पार्टनर के साथ बनाकर रखें।
स्वास्थ्य- सेहत को लेकर अलर्ट रहने की जरूरत है। प्रकृति के निकट रहना आपको स्फूर्ति प्रदान करेगा।
भाग्यशाली रंग- नीला, भाग्यशाली अंक- 6
मिथुन - पॉजिटिव- हर काम समय पर पूरा करने से पिछले कुछ समय से चली आ रही परेशानियां दूर होगी। प्रॉपर्टी से संबंधित कोई अटका हुआ मामला भी किसी अधिकारी की मदद से हल हो जाएगा। रिश्तो की मजबूती को बढ़ाने में आपका विशेष योगदान रहेगा।
नेगेटिव- अधिक तनाव लेना और भाग दौड़ करना सेहत के लिए ठीक नहीं है, इसलिए सहज भाव से अपनी दिनचर्या व्यतीत करें। किसी संबंधी के साथ पारिवारिक मामलों को लेकर कुछ वाद-विवाद हो सकता है। विवेक और समझदारी से काम लें। बेहतर होगा कि अपने कार्यों में ही व्यस्त रहें तथा अपनी योजनाओं पर ही कार्य करें।
व्यवसाय- बिजनेस में किसी पॉलिसी में निवेश करना फायदेमंद रहेगा। नया काम शुरू करने के लिए भी समय अनुकूल है। शेयर्स, सट्टा आदि जैसे कार्यों से दूर ही रहे। नौकरीपेशा लोग अधिक कार्य भार की वजह से अपने व्यक्तिगत गतिविधियों पर ध्यान नहीं दे पाएंगे।
लव- परिवार जनों के साथ किसी मनोरंजन प्रोग्राम पर जाने की योजना बन सकती है। प्रेमी युगल को मुलाकात के मौके मिलेंगे।
स्वास्थ्य- मौसमी बीमारियां जैसे एलर्जी आदि जैसी समस्या रह सकती है। गर्मी और पसीने से बचाव रखें।
भाग्यशाली रंग- हरा, भाग्यशाली अंक- 3
कर्क - पॉजिटिव- आपकी लगन और मेहनत आपको फायदा देगी तथा परिवार में भी मान-सम्मान बढ़ेगा। भूमि अथवा वाहन की खरीद-फरोख्त संबंधी कोई योजना बन रही है तो तुरंत उस पर अमल करे, सफलता निश्चित है। पारिवारिक मामलों में सहयोग करना परिवार जनों का मनोबल और आत्मा विश्वास को बनाकर रखेगा।
नेगेटिव- भाई-बहनों के साथ संबंध मधुर बनाकर रखें। आपके अंदर नकारात्मक विचारों का उपजना आपके लिए ही नुकसान देह रहेगा। विद्यार्थियों को पढ़ाई के अलावा अन्य विषयों पर भी नॉलेज लेना जरूरी है, वहीं युवाओं को भी अपने लक्ष्य के प्रति सजग रहने की जरूरत है।
व्यवसाय- बिजनेस में ज्यादातर वक्त मार्केट और पेमेंट कलेक्ट करने आदि कार्य में लगाएं। जल्दी ही परिस्थितियां अनुकूल हो जाएंगी। किसी जरूरी काम को लेकर बिजनेस में यात्रा भी करनी पड़ सकती है। नौकरीपेशा व्यक्तियों को अतिरिक्त कार्यभार बना रहेगा।
लव- दांपत्य जीवन सुखद रहेगा। व्यर्थ के प्रेम संबंधों में अपना समय नष्ट ना करें।
स्वास्थ्य- मौसम के अनुकूल अपने दिनचर्या और खान-पान रखें। माइग्रेन या सर्वाइकल जैसी परेशानी के कारण दिनचर्या अस्त-व्यस्त हो सकती है।
भाग्यशाली रंग- ऑरेंज, भाग्यशाली अंक- 4
सिंह - पॉजिटिव- छोटी-मोटी समस्याओं में अपना धैर्य न खोए, इससे आप अच्छी तरह प्लानिंग कर पाएंगे। बच्चों की उपलब्धि संबंधी कोई शुभ समाचार मिलेगा। प्रॉपर्टी से संबंधित गतिविधियां आगे बढ़ेगी। परिवार के साथ मनोरंजन तथा ऑनलाइन शॉपिंग में खुशनुमा समय व्यतीत होगा।
नेगेटिव- खर्च करते समय बजट का भी ध्यान रखना जरूरी है। आपसी ईगो और गुस्से की वजह से रिश्तो में कुछ अनबन हो सकती हैं। नकारात्मक स्वभाव के लोगों से दूरी बनाकर रखें। अपने दस्तावेजों को संभालकर रखें। कोई भी दिक्कत आने पर निराश होने की बजाय समाधान ढूंढना बेहतर रहेगा।
व्यवसाय- बिजनेस में कॉम्पिटीशन बढ़ सकता है, लेकिन आपकी जीत तय है। रुका हुआ पैसा पाने के लिए कोशिश करते रहें। मार्केटिंग या फाइनेंस से जुड़े लोग टारगेट पूरा कर लेंगे। नौकरीपेशा लोगों पर अधिकारियों का दबाव भी रहेगा।
लव- घर में कोई मांगलिक कार्य संपन्न होने संबंधी योजना बनेगी। किसी प्रिय मित्र से मुलाकात हो सकती हैं।
स्वास्थ्य- कोई पुरानी स्वास्थ्य संबंधी समस्या द्वारा उठ सकती है। बेहतर होगा कि तुरंत डॉक्टर का मार्गदर्शन ले।
भाग्यशाली रंग- लाल, भाग्यशाली अंक- 3
कन्या - पॉजिटिव- आज कोई उचित फल की प्राप्ति होने वाली है। किसी विशेष कार्य संबंधी बनी हुई योजनाओं को कार्य रूप देने का उचित समय है। अनुभवी तथा प्रभावशाली लोगों के साथ संपर्क आपकी लिए फायदेमंद भी रहेंगे। किसी संबंधी के साथ विवादित मामले का भी समाधान निकलेगा।
नेगेटिव- दूसरों पर भरोसा रखना और भरोसा देना दोनों ही बातों पर ध्यान दें। कभी-कभी आपके अत्यधिक हस्तक्षेप की वजह से घर के सदस्य परेशान हो सकते हैं। फाइनेंस संबंधी कोई भी कार्य सावधानी से करें। कोई भी यात्रा करना नुकसानदायक रह सकता है।
व्यवसाय- कारोबार में कर्मचारियों की लापरवाही से नुकसान हो सकता है, इसलिए अपनी उपस्थिति रखना अनिवार्य है। पिता समान व्यक्ति का सहयोग व सलाह आपके लिए लाभदायक रहेगी। विदेशी कंपनियों में नौकरी के लिए प्रयासरत लोगों को कोई शुभ सूचना मिल सकती हैं।
लव- वैवाहिक संबंधों में मधुरता रहेगी। प्रेम संबंधों में मधुरता बनाए रखने के लिए एक दूसरे की भावनाओं का सम्मान करें।
स्वास्थ्य- खांसी, जुकाम व बुखार की समस्या बढ़ सकती है। वर्तमान मौसम के बदलाव से अपना बचाव अवश्य रखें।
भाग्यशाली रंग- केसरिया, भाग्यशाली अंक- 3
तुला - पॉजिटिव- आज कोई रुकी हुई पेमेंट मिल जाने से आर्थिक पक्ष मजबूत होगा। दिनचर्या में कुछ नयापन लाने का प्रयास करेंगे जिससे सकारात्मक ऊर्जा बनी रहेगी। अपने संपर्क सूत्र को और अधिक मजबूत बनाएं, यह संपर्क निकट भविष्य में फायदा देने वाले हैं।
नेगेटिव- आलस को अपने ऊपर हावी ना होने दें। सही समय पर सही निर्णय लेना बहुत जरूरी है। कोई पुरानी जायदाद संबंधित समस्या उठ सकती हैं। नजदीकी रिश्तो में भी स्वार्थ की भावना नजर आएगी। बच्चों की गतिविधियों पर नजर रखें।
व्यवसाय- बिजनेस में फायदे के लिए की गई कोशिशों के अच्छे नतीजे जल्दी ही मिल सकते हैं। नए काम की भी शुरुआत होने की संभावना है। कमीशन, बीमा आदि से जुड़े व्यवसाय में मुनाफा होगा। ऑफिस का माहौल भी शांतिपूर्ण रहेगा।
लव- पति-पत्नी एक दूसरे के प्रति सम्मान की भावना रखें। प्रेम प्रसंगों में किसी अन्य व्यक्ति की वजह से गलतफहमियां उत्पन्न हो सकती हैं।
स्वास्थ्य- गर्मी और पसीने की वजह से त्वचा संबंधी एलर्जी की आशंका है। वर्तमान मौसम से अपना बचाव रखें।
भाग्यशाली रंग- सफेद, भाग्यशाली अंक- 8
वृश्चिक - पॉजिटिव- अपनी किसी भी योजना को कार्य रूप देने का अनुकूल समय है। सोसाइटी की गतिविधियों में आपकी किसी को सलाह को विशेष सम्मान दिया जाएगा। परिवार जनों के साथ घर के किसी मुद्दे को लेकर विचार विमर्श होगा और नतीजे भी निकलेंगे।
नेगेटिव- कोई महत्वपूर्ण फैसला लेते समय उसके सभी पहलुओं पर उचित सोच-विचार करना भी जरूरी है। जल्दबाजी ना करें। किसी मित्र की नकारात्मक गतिविधि से आपसी संबंधों में दूरियां आ सकती हैं।
व्यवसाय- कार्यक्षेत्र की आंतरिक व्यवस्था उत्तम रहेगी तथा मनोनुकूल तरीके से गतिविधियां व्यवस्थित होती जाएंगी। नौकरीपेशा लोग अपने काम को अत्यधिक ध्यान पूर्वक करें क्योंकि गलती की वजह से अधिकारी वर्ग आप से नाराज हो सकते हैं।
लव- परिवार जनों के बीच किसी बात को लेकर आपसी सामंजस्य में कमी रहेगी। प्रेमी-प्रेमिका डेटिंग का अवसर सुलभ होगा।
स्वास्थ्य- थकान तथा बदन दर्द जैसी समस्या बनी रहेगी। योगा तथा व्यायाम भी कुछ समय अवश्य निकालें।
भाग्यशाली रंग- बादामी, भाग्यशाली अंक- 2
धनु - पॉजिटिव- आज कुछ समय आत्ममंथन तथा एकांत में व्यतीत करने का प्रयास करें। इससे सुकून और शांति मिलेगी तथा अपनी गतिविधियों को बेहतर तरीके से संपन्न कर पाएंगे। आर्थिक स्थिति को मजबूत करने में भी अपना ध्यान लगाए, फायदा होगा।
नेगेटिव- ध्यान रखें कि वाणी पर संयम न रहने से रिश्तों में तनाव और विवाद हो सकता है। पारिवारिक गतिविधियों में भी अपना योगदान अवश्य दें। उनका ध्यान रखना आपका महत्वपूर्ण दायित्व है। धैर्य और संयम रखना कई समस्याओं का समाधान है।
व्यवसाय- आर्थिक मजबूती के योग है। नए प्रोजेक्ट संबंधी महत्वपूर्ण फैसले लेने में सक्षम रहेंगे। प्रॉपर्टी से जुड़े बिजनेस में जल्दी अच्छी डील हो सकती हैं। नौकरी में लक्ष्य अथवा टारगेट को पूरा करने का दबाव बना रहेगा।
लव- दांपत्य संबंधों में चल रही गलतफहमियां दूर होगी। अचानक किसी पुराने मित्र से मुलाकात आपको खुशी और नई ऊर्जा प्रदान करेगी।
स्वास्थ्य- व्यस्तता के साथ-साथ अपने स्वास्थ्य के प्रति भी ध्यान रखना बहुत जरूरी है। शारीरिक और मानसिक रूप से थकान महसूस होगी।
भाग्यशाली रंग- पीला, भाग्यशाली अंक- 1
मकर - पॉजिटिव- उत्तम ग्रह स्थिति बनी हुई है। कुछ प्रतिष्ठित लोगों के साथ मेल मुलाकात के अवसर बनेंगे तथा संपर्क दायरा भी विस्तृत होगा। इस समय निवेश संबंधी कार्यों मे पैसा लगाना फायदेमंद रहेगा। धार्मिक गतिविधियों के प्रति भी आस्था रहेगी।
नेगेटिव- ध्यान रखें कि घर की कोई महत्वपूर्ण बात सार्वजनिक हो सकती है। इसका नकारात्मक प्रभाव घर की व्यवस्था पर पड़ेगा। वाहन के रखरखाव संबंधी कार्यों में अत्यधिक खर्च हो सकता है। विद्यार्थी व्यर्थ की बातों की वजह से अपने लक्ष्य से भटक सकते हैं।
व्यवसाय- व्यवसाय संबंधी कोई भी नया कार्य शुरू करने से पहले उससे संबंधित पूरी जानकारी हासिल करना जरूरी है। अपने संपर्कों को और अधिक मजबूत करें। ये कॉन्टैक्ट आपके लिए फायदेमंद रहेंगे। सरकारी सेवारत लोगों को कोई महत्वपूर्ण कार्यभार मिलने से प्रसन्नता रहेगी।
लव- घर में सुख-शांति बनी रहेगी। प्रेम संबंधों में बनाए रखने के लिए कुछ समय और विश्वास दोनों जरूरी हैं।
स्वास्थ्य- घर के बुजुर्गों के स्वास्थ्य को लेकर लापरवाही ना बरतें। इस समय उन्हें इलाज और भावनात्मक सहयोग दोनों जरूरी हैं।
भाग्यशाली रंग- आसमानी, भाग्यशाली अंक- 4
कुंभ - पॉजिटिव- आज आपका कोई महत्वपूर्ण कार्य योजनाबद्ध तरीके से पूरा हो जाएगा। इससे आपको काफी हद तक मानसिक सुकून मिलेगा। अगर आय का कोई साधन रुका हुआ है तो उसे पुनः शुरू करने का उचित अवसर है। युवाओं को अपनी प्रोफेशनल पढ़ाई में उचित सफलता मिलेगी।
नेगेटिव- ध्यान रखें कि जल्दबाजी और लापरवाही में लिए गए निर्णय गलत भी हो सकते हैं। किसी भी असमंजस की स्थिति में अनुभवी लोगों से सलाह लेना उचित रहेगा। महिलाएं अपने मान-सम्मान को लेकर ज्यादा सजग रहे।
व्यवसाय- कारोबारी गतिविधियां व्यवस्थित रहेंगी तथा किसी वरिष्ठ सदस्य के मार्गदर्शन में कोई महत्वपूर्ण कार्य भी संपन्न होगा। स्टाफ तथा कर्मचारियों के साथ संबंध बेहतर रखना उनके कार्य क्षमता को बढ़ाएगा। नौकरी में उच्चाधिकारियों का सहयोग बना रहेगा।
लव- पति-पत्नी के बीच घर की व्यवस्था को लेकर नोकझोक रह सकती है। प्रेमी-प्रेमिका को डेटिंग पर जाने का अवसर सुलभ होंगे।
स्वास्थ्य- नसों में खिंचाव तथा दर्द की समस्या परेशान करेगी। व्यायाम को अपनी दिनचर्या में शामिल करना जरूरी है।
भाग्यशाली रंग- जामुनी, भाग्यशाली अंक- 9
मीन - पॉजिटिव- आज किसी मित्र अथवा संबंधी की मदद करनी पड़ सकती है और ऐसा करने से आपको हार्दिक खुशी मिलेगी। आपके विनम्र स्वभाव की वजह से घर तथा समाज में आपकी तारीफ होगी। पिछले कुछ समय से चल रहे किसी तनाव से भी मुक्ति मिलेगी।
नेगेटिव- यथार्थ स्थितियों का सामना करें क्योंकि कई बार आप काल्पनिक योजनाएं बना लेते हैं, जिसकी वजह से आपके बनते काम बिगड़ भी जाते हैं। पारिवारिक मामलों में ज्यादा हस्तक्षेप ना करें। आपने आत्मबल को मजबूत बनाकर रखें।
व्यवसाय- बिजनेस में चुनौतियां रहेंगी और फैसले लेने में भी परेशानी हो सकती है, इसलिए अपने कार्यप्रणाली को और अधिक बेहतर बनाने के लिए किसी वरिष्ठ व्यक्ति की सलाह अवश्य लें। साझेदारी के व्यवसाय में पारदर्शिता बनाकर रखें। कोई ऑफिशियल यात्रा संभव है।
लव- घर की व्यवस्था पर भी ध्यान दें तथा जीवनसाथी को कुछ उपहार देना आपसी संबंधों में और अधिक नजदीकियां बढ़ाएगा। प्रेम संबंध प्रगाढ़ होंगे।
स्वास्थ्य- वर्तमान मौसम का नकारात्मक प्रभाव आपके स्वास्थ्य पर पड़ सकता है। लापरवाही ना बरतें तथा अपना पूरा ध्यान रखें।
भाग्यशाली रंग- हरा, भाग्यशाली अंक- 4